《送可则上人还京师开讲》
宋代·陈舜俞

善作空王子，能探佛祖心。
浮云无定住，流水度光阴。
粝食开盂惯，飞尘坏衲禁。
国城传法后，倚锡旧山林。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。